The Bachelor: Kyk net hoe sexy is die ou! | Netwerk24
The Bachelor: Kyk net hoe sexy is die ou!
Dié man is smeulend, mal oor avontuur en glad nie bang om sy hande vuil te maak nie. En as jy van mans hou wat met ’n effense dikstem in jou ore kan fluister, sal Marc Brent Buckner, Suid-Afrika se nuutste Bachelor, beslis jou hart ’n bietjie vinniger laat klop. Maar tensy jy een van die 22 meisies is wat gekies is om vir sy hart mee te ding as deel van die M-Net-realiteitsprogram The Bachelor South Africa, is jou ore ongelukkig nie vir sy stem beskore nie.
Gewig: 110 kg
Liggamsbou: Sexy en gespierd
Oë en hare: Groen en donkerbruin
Bier of wyn: Wyn
Pizza of slaai: Seekos-pizza
Wat hom irriteer: Vroue wat rook en hom byt
Stokperdjies: Motorfietse, die buitelewe, roei en DIY
Voltooi “Sexy is . . .: Mooi bene!
Marc is ’n skaam en sensitiewe mense-mens en sy ideale lewensmaat is ’n go-getter.
Iemand wat hom gaan aanmoedig om sy drome na te jaag en aktief te bly, maar wat ook selfstandig is en haar eie drome het.
“Daar is nie iets soos ware liefde nie, dit is ’n konsep wat Disney aan ons verkoop het, waar jy iemand ontmoet, daar fireworks is en julle dan weggalop op ’n wit perd.
Dit is nie hoe die lewe werk nie en al ervaar jy sulke oomblikke in die lewe, is die liefde iets waaraan jy elke dag moet werk en ek het die program met daardie mentaliteit aangepak,” sê hy.
Volg al die romanse en drama van Marc se liefdesreis elke Donderdag om 19:00 op M-Net (DStv-kanaal 101). En dalk kry jy nog ’n glimpse van sy onweerstaanbare six-pack . . .
Meer oor: Kuier | Tv | Vermaak